Shalom! Tervetuloa Veahavta et Israel -ohjelman pariin.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Heprealaiskirje on rohkaiseva.
Siinä kerrotaan totuutta, -
joka antaa meille varmuuden Messiaan työstä meitä kohtaan.
Olemme päässeet luvun 6 loppuun.
Niissä kerrotaan Messiaasta suurena ylimmäisenä pappina.
Alamme nyt tutkia Heprealaiskirjeen lukua 7.
Siinä kerrotaan enemmän kuin muissa luvuissa -
Messiaan ylimmäispapillisen tehtävän seurauksista -
ja siitä, miten tuo tehtävä tulee ymmärtää.
Vasta kun ymmärrämme, mitä Toorassa sanotaan ylipapista, -
pääasiassa 2. ja 3. Mooseksen kirjassa, -
voimme ymmärtää Uuden testamentin ilmoituksen -
Herrastamme ja Vapahtajastamme, ylipappi Messias Jeshuasta.
Avataan nyt Heprealaiskirjeen luku 7.
Jae 1 (kreikasta): "Sillä tämä Melkisedek..."
Sana "Melkisedek" koostuu kolmesta heprean sanasta: -
Melech tarkoittaa "kuningasta".
Liite i tarkoittaa "minun".
Tsedek tarkoittaa "vanhurskautta".
Melkisedek tarkoittaa siis "minun vanhurskasta Kuningastani".
"Sillä tämä Melkisedek, Saalemin kuningas..."
"Saalem" on kreikan tapa lausua sana shalom.
Shalom liittyy Jumalan tahdon toteutumiseen.
Eli heprealaiskirjeen 7. luvun alussa sanotaan: -
Melkisedekin järjestyksessä tuleva Messias -
toteuttaa Jumalan tahdon.
"Hän on Jumalan, Korkeimman, pappi, joka meni Aabrahamia vastaan,
hänen palatessaan kuninkaita voittamasta, ja siunasi hänet."
Jakeessa 1 ei puhuta niinkään paljon Jeshuasta -
vaan hänen esikuvastaan Melkisedekistä, -
josta kerrotaan ensimmäistä kertaa 1. Mooseksen kirjassa.
On hyvin tärkeää ymmärtää tapahtumien asiayhteys.
Aabraham kohtasi Melkisedekin palatessaan taistelusta.
Aabraham oli taistellut viittä kuningasta vastaan.
Hän voitti heidät pienellä joukolla.
Aabraham tiesi, -
ettei voitto johtunut hänestä itsestään eikä 300 miehen joukosta.
Hän voitti, koska Jumala oli heidän kanssaan -
lupauksensa mukaan.
Aabraham palveli Jumalaa.
Kun palvelemme Jumalaa, hän antaa meille, -
sen, mitä tarvitsemme.
Olen korostanut asiayhteyden merkitystä.
Asiayhteytenä ei ole pelkästään vihollisten surmaaminen -
vaan voitto.
Melkisedek ilmoitti itsensä voiton hetkellä.
Se on tärkeä asia, joka viittaa Jeshuaan.
Ymmärrämme Jeshuaa paremmin, kun ymmärrämme Melkisedekiä.
Koska Jeshua tuli Melkisedekin järjestyksen mukaan, -
meidän tulisi ajatella Jeshuan yhteydessä voittoa.
Hän voitti vihollisen.
Vihollinen ei onnistu pahuudessaan, -
kun voitamme sen Jumalan avulla.
Jakeen 1 lopussa sanotaan jotain Melkisedekistä.
Aabraham ei pelkästään kohdannut Melkisedekiä -
palatessaan voittoisana taistelusta, jossa hän oli Jumalan tuomion väline.
Jakeen 1 loppu: "...ja [Melkisedek] siunasi hänet."
Jeshuankin tehtävä ylipappina -
on siunata meitä voitolla.
Jae 2. Huomaa, miten Aabraham reagoi.
"...jolle Aabraham myös antoi..."
"Antaa" on kreikaksi verbi, joka tarkoittaa osiin jakamista.
"...jolle Aabraham myös jakoi kymmenykset kaikesta, -
ja joka ensiksi, niinkuin hänen nimensäkin merkitsee, -
on 'vanhurskauden kuningas' -
ja sen lisäksi vielä 'Saalemin kuningas', se on 'rauhan kuningas'."
"Saalem" tarkoittaa rauhaa.
Alkukielestä näkee sanojen alkuperäisen järjestyksen.
Melkisedek on Saalemin kuningas eli rauhan kuningas.
Sitä ennen sanotaan, -
että hän on ennen kaikkea vanhurskauden kuningas.
Siitä ymmärrämme, ettei rauhaa synny ilman vanhurskautta.
Ensin häntä siis kutsutaan vanhurskauden kuninkaaksi -
"ja sen lisäksi vielä 'Saalemin kuningas', se on 'rauhan kuningas'."
Opimme tästä, että Jumalan tahto liittyy aina vanhurskauteen.
Hänen tarkoitusperillään on aina perustana vanhurskaus.
Vain vanhurskauden vallitessa -
voimme saada rauhan ongelmista.
Rauha merkitsee myös ennen kaikkea Jumalan tahdon toteutumista meissä.
Jakeessa 3 puhutaan edelleen 1. Mooseksen kirjan Melkisedekistä.
Melkisedek on ainutlaatuinen.
Jae 3: "Hänellä ei ole isää, ei äitiä, -
ei sukua, ei päivien alkua -
eikä elämän loppua..."
Melkisedek on ikuinen.
Monet opettavat, että Melkisedek on Jeshua.
Minäkin ajattelin joskus niin. Mutta jae jatkuu: -
"... mutta joka on Jumalan Poikaan verrattava..." Ei Jumalan Poika.
Melkisedek ja Jeshua ovat samankaltaisia mutteivät sama henkilö
Jakeesta voi tulla mieleen, että he olisivat sama henkilö.
Mutta Jeshua ei ole Melkisedek vaan tuli hänen järjestyksensä mukaan.
Melkisedek on Jumalan Pojan kaltainen, -
koska "hän pysyy pappina ainaisesti [keskeyttämättä]."
Mitkä ovat hänen pappeutensa seuraukset?
Melkisedek pysyy pappina ainaisesti, -
jotta hänen pappeutensa tuloksetkin olisivat ikuiset.
Se kuvaa sitä, että Jeshuankin työ jatkuu alati.
Messias hankki meille työllään iankaikkisen elämän.
Se on alati jatkuvaa ja muuttumatonta, eikä sitä voida ottaa pois.
Siihen voimme turvata.
Seuraavissa jakeissa näemme esikuvan.
Ymmärrämme Jeshuaa, kun ymmärrämme pappeutta yleensä, -
sekä Melkisedekin pappeutta että leeviläisten pappeutta.
Jae 4 alkaa käskyllä katsoa.
"Katsokaa..." Se tarkoittaa: "Nähkää, ymmärtäkää ja havaitkaa."
"Katsokaa, kuinka suuri hän [Melkisedek] on, -
jolle itse kantaisä Aabraham antoi -
kymmenykset parhaimmasta saaliistaan."
Kyseessä on -
vihollisen voittamisesta saatu saalis.
Palatessaan taistelusta Aabraham kohtasi Melkisedekin, -
jolle "Aabraham antoi kymmenykset parhaimmasta saaliistaan".
Aabraham ei antanut kymmenyksiä siksi, että Jumala olisi niin käskenyt -
vaan siksi, että hän ymmärsi kohdanneensa tärkeän henkilön.
Aabrahamin usko johti hänet antamaan kymmenykset.
Joku kysyi minulta sähköpostilla, pitäisikö meidän antaa kymmenyksiä.
Sama järjestö, jonka mainitsin viime kerralla, -
ja joka ei ymmärrä Jerusalemin, Israelin, sen kansan -
eikä profetioiden merkitystä, oli sanonut, -
ettei kymmenyksilläkään ole niin väliä.
Mutta tästä Uuden testamentin kohdasta näemme, -
että kymmenysten antaminen oli luonnollista seurausta uskosta.
Ei Jumala käskenyt Aabrahamia antamaan kymmenyksiä, -
mutta hän huomasi, että niin oli oikein tehdä.
"Katsokaa, kuinka suuri hän on, -
jolle itse kantaisä Aabraham antoi -
kymmenykset parhaimmasta saaliistaan.
Onhan niillä Leevin pojista, jotka saavat pappeuden..."
Nyt kirjoittaja alkaa opettaa pappeudesta yleensä.
Hän alkaa käsitellä toista pappeutta, ei Melkisedekin mukaista pappeutta -
vaan normaalia pappeutta, josta kerrotaan Toorassa.
Normaali pappeus kuului Leevin heimon Aaronin jälkeläisille.
Luetaan tarkkaan jae 5: -
"Onhan niillä Leevin pojista, -
jotka saavat pappeuden, -
käsky lain mukaan ottaa kymmenyksiä kansalta..."
Leeviläiset saivat kymmenykset lain käskyn mukaan.
Lain käskyn mukaan leeviläiset saivat kymmenykset. Kansan piti antaa ne.
"...se on veljiltään..."
He olivat kaikki keskenään veljiä.
Leeviläiset eivät saaneet kymmenyksiä siksi, -
että olisivat olleet muita heimoja tärkeämpiä, -
vaan siksi, että Jumala käski antaa heille kymmenykset.
Jumala erotti kaikkivaltiudessaan Leevin heimon pappeuteen.
Jumala käski lain mukaan antaa heille kymmenykset.
"...se on veljiltään, -
vaikka nämä ovatkin Aabrahamin kupeista lähteneet."
Leeviläiset saivat kymmenyksiä, mutta Aabraham antoi ne.
Leeviläiset saivat ne, vaikka olivatkin Aabrahamin jälkeläisiä, -
koska laissa käskettiin niin tehdä.
Opimme tässä periaatteen, -
että asioita tehtiin, koska laissa sanottiin niin.
Tämä asiayhteys auttaa ymmärtämään, -
mitä Heprealaiskirjeen kirjoittaja yrittää meille kertoa.
Hepr. 7:6: -
"...mutta hän, jonka sukua ei johdeta heistä..."
Eli Melkisedekin sukua ei johdettu leeviläisistä.
"...otti kymmenykset Aabrahamilta..."
Kaikki Aabrahamin jälkeläiset, 12 heimoa, -
antoivat Aaronin pojille kymmenykset.
He olivat pappeja, leeviläisiä.
Aabraham antoi kymmenykset Melkisedekille, -
vaikkei häntä käsketty siihen.
Melkisedek "siunasi sen, jolla oli lupaukset".
Aabraham oli saanut Jumalalta lupaukset, mikä on valtava asia.
Tässä kerrotaan, miten ylhäisessä asemassa Aabraham oli.
Hänelle Jumala oli antanut lupaukset.
Hänen kanssaan Jumala oli solminut liiton.
Mutta silti hän antoi kymmenykset Melkisedekille, -
ei pakosta, -
vaan siksi, koska hän ymmärsi, kuka Melkisedek oli.
Hän oli vanhurskauden kuningas ja rauhan kuningas.
Aabraham siis antoi kymmenykset, vaikkei häntä käsketty tekemään niin.
"...sen, jolla oli lupaukset."
Näimme aiemmin, että Melkisedek siunasi hänet.
Kun Aabraham kohtasi rauhan ja vanhurskauden kuninkaan -
Melkisedekin palattuaan taistelusta, -
Aabraham antoi hänelle kymmenykset, -
ja Melkisedek siunasi Aabrahamin.
"...ja siunasi sen, jolla oli lupaukset."
Jae 7: "Mutta kieltämätöntä on..."
Se tarkoittaa kiistatonta.
"Mutta kieltämätöntä on, -
että halvempi saa siunauksen paremmaltaan."
Aabraham huomasi Melkisedekin suuruuden, -
koska tämä oli korkeimman Jumalan pappi.
Siksi Aabraham antoi hänelle kymmenykset, -
ei pakosta vaan uskon kautta.
Aabraham näki, että voitto oli tullut Melkisedekin vaikutuksesta.
Eli on kiistaton tosiasia, -
että halvempi [Aabraham] saa siunauksen -
paremmaltaan [Melkisedekiltä].
Jakeessa 8 kerrotaan, että kymmenyksiä vastaanottavat kuolevat.
"Ja täällä kuolevaiset ihmiset ottavat kymmenyksiä..."
Jumalan lain mukaan kymmenykset annetaan leeviläisille ja papeille.
He ovat kuitenkin kuolevaisia.
"...mutta siellä se [Melkisedek], jonka todistetaan elävän."
Kirjoittaja yrittää sanoa, että Melkisedekillä on suurempi pappeus -
kuin Aaronin suvun leeviläisillä.
Se on kiistatonta, koska Melkisedek siunasi Aabrahamin.
Jakeessa 9 opetetaan hyvin tärkeä periaate.
"Ja Aabrahamin kautta, niin sanoakseni, on Leevikin, -
joka kymmenyksiä ottaa, maksanut kymmenyksiä..."
Missä kohtaa Raamattua sanotaan, -
että leeviläiset olisivat maksaneet kymmenyksiä? Mitä se tarkoittaa?
Jakeessa 10 kerrotaan vastaus.
"...sillä hän [Leevi] oli vielä isänsä kupeissa, -
kun Melkisedek meni tätä [Aabrahamia] vastaan."
Kaikki heimot olivat tuolloin vielä Aabrahamin kupeissa.
Kun Aabraham antoi kymmenykset Melkisedekille, -
silloin hänen kupeissaan oleva Leevikin antoi kymmenykset.
Tässä kuten monessa muussakin sanankohdassa sanotaan, -
että Melkisedekin pappeus on parempi kuin -
Aaronin pappeus, joka oli Leevin heimoa.
Sitä hän yrittää sanoa.
Asia on tärkeä siksi, mihin tämä ajatuskulku johtaa.
Ennen kuin jatkamme, meidän täytyy ymmärtää se, -
että Melkisedekin pappeus on parempi kuin leeviläisten.
Leeviläisten pappeus perustui Tooraan.
11 muun heimon jälkeläiset -
antoivat leeviläisille kymmenykset, koska Toora niin määräsi.
Siinä Tooran käskyssä, mitsvassa, -
käskettiin israelilaisia antamaan leeviläisille kymmenykset.
Eli heidän pappeutensa perustui lakiin.
Lain ja pappeuden välillä on siis yhteys.
Jos tätä ei ymmärrä, -
jää paitsi Hepr. 7:n sisältämästä tärkeästä ilmestyksestä.
Siellä puhutaan Melkisedekin pappeuden ylivertaisuudesta.
Se on tärkeää, koska Heprealaiskirje toistaa yhtenään, -
että Jeshua on suuri ylimmäinen pappi, -
muttei ole Leevin heimoa eikä Aaronin sukua.
Monet miettivät, miten Jeshua voi olla pappi, -
kun hän on Juudan sukukunnasta?
Siksi, koska hän ei ole Tooran laissa määrätty pappi.
Sen sijaan Toorassa ilmoitetaan hänen pappeudestaan.
Laki ei sitä määrää, mutta laissa kerrotaan siitä.
Haluan korostaa tätä tietystä syystä.
Saatat sanoa, ettei Tooralla ole enää merkitystä.
Sanot ehkä: "Ei minun mitään Mooseksen kirjoja tarvitse tutkia."
Vanhan testamentin laithan on kumottu. Ei niillä ole merkitystä.
Olet väärässä, -
koska Mooseksen kirjojen sisältämät selonteot -
muodostavat viitekehyksen sekä esikuvan Jeshuasta.
Eli vaikka Jeshua ei olekaan pappi Tooran lakien perusteella, -
ne ilmoittavat, määrittelevät ja kuvaavat hänen pappeuttaan.
Toorassa on 613 käskyä.
Se sisältä lisäksi tapahtumia, historiallisia selontekoja -
kuten Melkisedekin tapaus.
Näistä historiallisista selonteoista -
voimme ymmärtää Messiaan työtä paremmin.
Jos olet viisas, haluat tietää Messiaan työn merkityksen.
Papeilla on aina välittäjän tai sovittelijan tehtävä.
Jos Messiaan pappeus on ylivertainen, -
myös hänen välitystehtävänsä on ylivertainen, -
ja sillä on tärkeä merkitys elämälleni.
Elämäni muuttuu vasta silloin, kun ymmärrän hänen työnsä merkityksen.
Silloin elän ja toimin Raamatun totuuden valossa.
Meitä ei enää tuomita Tooran käskyjen mukaan, -
mutta ne voivat yhä ilmoittaa meille totuutta.
Tooran selonteot auttavat meitä ymmärtämään -
Uuden testamentin sanoja.
Näin totuus antaa meille voimaa ja Jumalan ilmestys valmistaa meitä.
Jos Heprealaiskirjeestä poistettaisiin Tooran kohdat, -
et ymmärtäisi täysin ja varmuudella -
kuka Jeshua on, mitä hän on tehnyt -
ja mitä hänen työnsä sinulle merkitsee.
Et saisi varmuutta näiden asioiden todenperäisyydestä.
Toorassa kerrotaan, mitä leeviläisessä pappeudessa tapahtui.
Siitäkin oli todellisia seurauksia.
Siksi Messiaan pappeudestakin koituu todellisia seurauksia.
Ja Messiaan työn vaikutukset ovat parempia.
Lopetamme jakeeseen 10.
Ensi kerralla jatkamme jakeista 11 ja 12.
Ne auttavat meitä ymmärtämään, keitä olemme Messiaassa, -
kuka hän on ja miten hän tekee meistä uusia luomuksia.
Ensi viikon opetus on väkevä ja sisältää paljon tietoa.
Se löytyy Hepr. 7:stä.
Näemme, miten kirjeen kirjoittaja laittaa perustuksen, -
jotta voimme sen ymmärtää ja elämämme voi muuttua.
Emme enää elä entisen väliaikaisen pappeuden vaikutuspiirissä -
vaan iankaikkisen pappeuden vaikutuspiirissä.
Sen pappeuden siunaukset saamme lopullisesti Jumalan valtakunnassa.
Nähdään ensi viikolla jännittävän luvun 7 parissa.
Toivottavasti sait siunauksen ja voit kertoa siitä muille.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen